**Referat fra styremøte i FF-OsloMet 3. februar 2021**

Til stede:Ismail Hassan, Heidi Woll, Erik Dahlgren, Inger-Lise Neslein (møteleder), Audun Sanderud, Eldbjørg Marie Schön, Bjørn Ervik, Silje Elisabeth Skuland og Arve Angen (referent)

Forfall: Anne-Catrine Wolden

Hvor: Zoom

Saker:

|  |  |  |
| --- | --- | --- |
| Nr | Sak | Oppfølging |
| 1 | Oppfølging fra forrige styremøte  Det var ingen saker til oppfølging denne gangen |  |
| 2 | IDF-saker  Drøftingssaker:  2/21: Sak om gjennomstrømming på OsloMets master- og doktorgradsprogrammer.  OsloMet sliter med lav gjennomstrøning på disse programmene. Det er vanskelig for oss som fagforening å hjelpe til med det. Vi må være oppmerksomme på at disse lave tallene kan bli brukt til å legge ned “ulønnsomme” programmer akkurat nå under korona. Vi trenger et mangfold, men programmer må heller ikke holdes kunstig i live.  3/21: Internrevisjon – revisjonsplan våren 21  Styret hadde ingen kommentarer til saken.  4/21: Årlige drøftinger om midlertidighet på OsloMet.  Vi har mindre andel midlertidige enn sektoren forøvrig, men mer enn i samfunnet ellers. Vi må fortsatt arbeide for å få ned andelen. Saksdokumentene viser at HR er usikker på sine egne tall, og det er alvorlig. Vi bør ta opp dette, Tallene må være korrekte.  5/21: Campusprogrammet OsloMet.  Rektor vil orientere om status og planer ved Campus Kjeller.  Status I Campusprogrammet er at fremdriften er tilfredstillende. Ledelsen har nå, etter kritikken som har kommet, endret på noe av ordbruken, som til “fullverdig Campus på Romerike”. | Erik |
| 3 | Partsammensatt gruppe  Erik orienterte om beredskapssituasjonen ved OsloMet. |  |
| 4 | Erik orienterte om sykefraværet ved OsloMet. Vi ligger i oktober og november på 4% sykefravær, noe som er lavt I forhold til normalen. Det skyldes nok mye at det er mange der hjemme som ikke registrerer sykefravær når de er syke. At vi ligger lavt kan nok også være på grunn av at det faktisk er mindre sykdom, siden flere er isolerte hjemme og dermed er mindre utsatt for smitte osv. |  |
| 5 | Bjørn orienterte om arbeidet I gruppen som ser på lønnsforskjellene ved OsloMet.  Bjørn kan presentere tallene på et senere styremøte. |  |
| 6 | Fellesmøte mellom de tillitsvalgte og administrasjonen.  Erik orienterte om de kommende 2.5.3-forhandlingene, som skal være 19. februar.  Det har vist seg vanskelig for UF-ansatte å få innfridd krav som går på vesentlige endringer i 2.5.3-forhandlinger. De tillitsvalgte og administrasjonen skal derfor se på dette i vår.  Bør det være gruppetillegg også for UF-ansatte? Vi har det for TA-ansatte. |  |
| 7 | 2.5.3-forhandlingene - ulik uttelling for UF og TA?  Arve orienterte. Han skal se på om det er flest TA- eller UF-ansatte som sender inn krav med bakgrunn i “vesentlige endringer”, og hvem av de som får innfridd kravene. |  |
| 8 | Årsmøter  Arbeidutvalgets forslag til dato for årsmøtet er 21. april. Det var greit for styret. Klubbene må i god tid innen denne datoen ha avholdt sine årsmøter. |  |
| 9 | Webinarer  Inger-Lise orienterte om to kommende webinarer for alle våre medlemmer.  Hildur Nilssen fra FF-sentralt skal redegjøre for rettigheter under hjemmekontor torsdag 4. februar.  Svenn-Erik Mamelund fra SVA skal tirsdag 16. februar orientere oss om spanskesyken og covid 19, om hvem som er mottakelige, hvem som blir syke og hvem som overlever.  Vi ønsker også å ha et webinar om opphavsrett til våren. |  |
| 10 | Runde rundt bordet  Styremedlemmene orienterte kort om situasjonen ute på enhetene |  |
| 11 | Eventuelt  På Fak. SAM får UF-ansatte fnå skjermet forskningstid fremover, noe vi er veldig glade for.  Ismail tok opp sak om medlemmer som går ut i ulønnet permisjon, og om de da blir utmeldt av lokallaget .  Skal vi ha en Zoom-fest for styret? Eldbjørg kommer med forslag til dato. | Arve sjekker |